<classify> Mechi hiyo ndio uzinduzi rasmi wa Ligi Kuu Tanzania Bara itakayoanza Septemba 12, ambayo Azam TV ndio mdhamini wake kwa upande wa runinga hapa nchini.Yanga ni mabingwa wa Ligi Kuu msimu uliopita wakati Azam FC ni washindi wa pili, hivyo wanakutana katika mchezo huo kwa ajili ya uzinduzi wa msimu ujao.Mkuu wa Masoko na Mauzo wa Azam Media, Mgome Kiwanga alisema jana kuwa mechi hiyo itaoneshwa moja kwa moja.Kweli itaonyesha na hilo ni sehemu ya faida ambazo walio na visimbuzi vya Azam wanaweza kufaidika. Pia kutakuwa na uchambuzi wa kina kabla, wakati wa mapumziko na mwisho wa mchezo huo ili kuwapa nafasi wapenda soka kujua mengi zaidi kuhusu mchezo huo, alisema Mgope.Mechi hiyo inayopigwa kwenye Uwanja wa Taifa jijini Dar es Salaam, Jumamosi, yaani keshokutwa inasubiriwa kwa hamu na mashabiki wa soka nchini.  <topic>: MICHEZO 